**Amintire de primăvară**

*Anascriepoezie*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din pădure, sângerau copaci

Verdele, din frunze-n reverii,

Lumi sublime-n glasuri de copii

Amintiri în care poţi să zaci.

Îi priveam cu-nduioşare lină,

Le citeam în vârfuri luni, amurguri

Lângă mine germinau vulcanic, muguri,

Îmbătaţi de dor şi de lumină.

Vine vremea să-nverzim deodată,

Vine vremea să fugim din crâng

Facem flori şi creştem, dăm în pârg

Însă nu ne coacem niciodată.